
Magyarország elektromos fogyasztásának rövid távú előrejelzése mesterséges intelligenciával

Kulcsszavak: idősoros előrejelzés; többmodelles rekurzió; elektromos fogyasztás előrejelzése; mély tanulás
A dolgozatban egy magyarországi adatokból összeszervezett, elektromos fogyasztási, időjárási és idősoros változókkal ellátott idősoron hasonlítok össze gépi- és mély-tanulási modelleket, valamint előrejelzési stratégiákat. Mivel a fogyasztást sok, ország specifikus tényező befolyásolja így fontos sok modell összehasonlítása Magyarországi adathalmazon, hogy a legjobb konfiguráció kiválaszható legyen.
A dolgozatban a következő stratégiák jelennek meg: MIMO - több bemenetes több kimenetes, Seq2Seq - szekvenciából szekvencia, Recursive - rekurzív, MMRec - többmodelles rekurzív (a dolgozat részeként kidolgozott új stratégia). Használt neurális hálós modellek: Konvoluciós háló, Temporális konvolúciós háló, LSTM, GGRU.
Új stratégiaként a rekurzív stratégia egy többmodelles változatát dolgozom ki, mely kihasználja, hogy egyes változókat mely modellek jeleznek előre eredményesebben, valamint mely változókat tudunk egyszerű képlettel számolni így csökkentve az előrejelezni kívánt dimenziószámot. A dolgozat egyik fő eredménye ez a stratégia, mely messze felülmúlja az eredeti rekurzív stratégiát. A második eredmény a modellek részletes teljesítményének vizsgálata melyben kiderül, hogy az adott adathalmazra a GRU-val használt Seq2Seq stratégia a legeredeményesebb.
A dolgozatban bemutatott modellek összehasonlítását felhasználva egyszerű egy applikáció létrehozása, mely az adott előrejelzéseket megadja. Az ilyesféle előrejelzések pedig jól fehasználhatók az ipari és piaci résztvevők kölcségeinek optimalizálására. A létrehozott MMRec stratégia teljesítménye arra mutat, hogy más idősoros előrejelzési területeken, ahol a külső változók fontosabbak, kimagasló eredményeket hozhat.
--- ACM klasszifikáció ---
-- Computing methodologies / Machine learning / Learning paradigms /Supervised learning / Supervised learning by regression
-- Computing methodologies / Machine learning / Machine learning approaches / Neural networks
-- Applied computing / Operations research / Forecasting



